《蓦山溪（和雪）》
宋代·何梦桂

飞仙欲下，水殿严妆早。娇涩怕春知，跨白虬、天门未晓。霓裳零春，肌骨自清妍，梅檐月，柳桥风，世上红尘杳。

重门深闭，忘却山阴道。呼酒嚼琼花，任醉来、玉山倾倒。无言相对，这岁暮心期，茅舍外，玉堂前，处处风流好。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。